Document ID: /roh_data/filtered/Billingualer_Corpus_interleaved-de-rm.jsonl.gz/1670

This is a text translated from German to Rumantsch Grischun.
Totalrevision des Schulgesetzes: Auswertung der Vernehmlassung und weiteres Vorgehen

Das Erziehungs-, Kultur- und Umweltschutzdepartement hat gegen 150 Stellungnahmen zum Entwurf des neuen Schulgesetzes erhalten und ausgewertet. Die Mehrzahl ist von der Notwendigkeit einer Totalrevision der Volksschulgesetzgebung überzeugt. Der Gesetzesentwurf wird grundsätzlich positiv aufgenommen, in wesentlichen Teilbereichen werden aber Anpassungen und Konkretisierungen gefordert. Deren Erarbeitung und die Koordination mit der Bündner NFA erfordern einen angepassten Zeitplan für die Schulgesetzrevision.

Schulreformen sorgfältig geplant

Die Regierung hat die notwendigen Reformen in der Bündner Volksschule in den letzten Jahren sorgfältig geplant und vorangetrieben. Dabei wurden schrittweise die Rahmenbedingungen geklärt und die Grundlagen für die Totalrevision des Schulgesetzes geschaffen.

Totalrevision findet Unterstützung

Das Interesse am Entwurf des neuen Schulgesetzes ist gross. Der Umfang und die Qualität der eingegangenen Stellungnahmen sind beeindruckend. Entsprechend vielfältig sind die Anliegen an das neue Schulgesetz. Als gemeinsamer Nenner lässt sich festhalten: Die Mehrheit ist von der Notwendigkeit einer Totalrevision überzeugt und begegnet dem Gesetzesentwurf mit einer positiven Grundhaltung.

Blockzeiten und Tagesstrukturen unbestritten

Mit ganz wenigen Ausnahmen stehen alle Akteure im Bündner Schulwesen hinter der geplanten Einführung von Blockzeiten und Tagesstrukturen. Diese Massnahmen entsprechen einem weit verbreiteten Bedürfnis nach besserer Vereinbarkeit von Familie und Erwerbstätigkeit. Allerdings dürfen die Anforderungen an das Betreuungsangebot aus Sicht der Stellungnehmenden nicht zu hoch sein, damit auch kleinere Schulträgerschaften die Vorgaben erfüllen können.

Kindergarten ins Schulgesetz aufnehmen?

Viele Stellungnahmen fordern trotz der Ablehnung des HarmoS-Konkordates die Integration des Kindergartengesetzes ins Schulgesetz. Der Kindergarten werde bereits heute in vielen Gemeinden als Teil der Volksschule behandelt. Eine gemeinsame gesetzliche Grundlage sei deshalb mit grossen Vorteilen für die Schulträger verbunden und werte die Arbeit der Kindergartenlehrpersonen auf.

Höhere Regelungsdichte im Schulgesetz gefordert

Bisher hat der Grosse Rat die Vollziehungsverordnung und weitere Verordnungen im Schulbereich erlassen. Die neue Kantonsverfassung sieht vor, dass Verordnungen grundsätzlich von der Regierung zu erlassen sind. Gemäss dem neuen Entwurf zum Schulgesetz soll deshalb die Regierung die Detailbestimmungen erlassen. Verschiedene Stellungnahmen beklagen, dass mit der neuen Systematik wichtige Bestimmungen in noch nicht bekannten Verordnungen geregelt würden. Sie fordern daher für das Schulgesetz eine höhere Regelungsdichte und weniger Entscheidungsspielraum für die Rechtsanwendenden.

Integrative Schulung kritisch beurteilt - gefordert werden Verbesserungen für Lehrpersonen

Der vorliegende Gesetzesentwurf basiert im Bereich der sonderpädagogischen Massnahmen auf dem Grundsatz der Integration. Viele Stellungnehmende lehnen eine verstärkte Integration zwar nicht grundsätzlich ab, äussern sich aber sehr kritisch gegenüber dem vorgeschlagenen Ausmass. Sie bezweifeln, dass für derart weit reichende Veränderungen genügend gesicherte Daten vorlägen, da die Pilotprojekte zur Integration erst seit einem Jahr liefen. Der Gesetzesentwurf soll deshalb im Sonderschulbereich grundlegend überarbeitet werden. Weiter machen viele Stellungnehmende geltend, dass die Unterrichtsbelastung im Kanton Graubünden über und die Löhne unter dem Durchschnitt der Deutschweizer Kantone liege. Aus diesem Grund wird verlangt, dass das Pflichtpensum der Lehrpersonen reduziert werden solle. Deshalb sei der Gesetzesentwurf bezüglich der Anzahl Schulwochen, der Pensen und Besoldung der Lehrpersonen zu überarbeiten.

Neuer Zeitplan erforderlich

Der Ausgang der Volksabstimmung über die Neugestaltung des Finanzausgleichs und der Aufgabenteilung zwischen Kanton und Gemeinden (Bündner NFA) hat einen entscheidenden Einfluss auf die Ausgestaltung des Schulgesetzes. Aufgrund der hängigen Verfassungsbeschwerden wird die Volksabstimmung über das Referendum zur Bündner NFA erst im Jahr 2010 stattfinden. Diese veränderte Rahmenbedingung erfordert eine Anpassung des Zeitplans bei der Totalrevision des Schulgesetzes. Gleichzeitig sollen den von verschiedener Seite geforderten Anpassungen im Schulgesetz und der Erarbeitung von mehr Detailbestimmungen genügend Zeit eingeräumt werden. Die Botschaft zum überarbeiteten und ergänzten Schulgesetz wird daher voraussichtlich im Herbst 2010 fertiggestellt.

Auskunftspersonen:

- Regierungsrat Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

- Dany Bazzell, Leiter Amt für Volksschule und Sport, Tel. 081 257 27 50

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

23.10.2009
Revisiun totala da la lescha da scola: Evaluaziun da la consultaziun ed ulteriur proceder

Il departament d'educaziun, cultura e protecziun da l'ambient ha survegnì ed evaluà var 150 posiziuns tar il sboz da la nova lescha da scola. La gronda part è persvadida che la revisiun totala da la legislaziun da la scola populara saja necessaria. Da princip vegn il sboz da la lescha beneventà. En secturs parzials impurtants vegnan dentant pretendidas adattaziuns e concretisaziuns. Per elavurar questas concretisaziuns sco er per coordinar cun la NGF grischuna èsi necessari d'adattar l'urari per la revisiun da la lescha da scola.

Las refurmas da scola èn planisadas conscienziusamain

Ils ultims onns ha la regenza planisà conscienziusamain ed intensivà las refurmas necessarias da la scola populara en il Grischun. En quest connex èn vegnidas scleridas las cundiziuns generalas e stgaffida la basa per la revisiun totala da la lescha da scola.

La revisiun totala vegn sustegnida

L'interess per il sboz da la nova lescha da scola è grond. La dimensiun e la qualitad da las posiziuns inoltradas fan impressiun. Las pretensiuns a la nova lescha da scola èn correspundentamain fitg multifaras. Sco punct cuminaivel poi vegnir constatà che la gronda part è persvadida che la revisiun totala saja necessaria. Ella mussa ina tenuta da basa positiva envers il sboz da la lescha.

Uras da bloc e structuras dal di na vegnan betg messas en dumonda

Cun fitg paucas excepziuns sustegnan tut las acturas e tut ils acturs da las scolas grischunas l'introducziun planisada dad uras da bloc e da structuras dal di. Questas mesiras correspundan ad in basegn fitg derasà per ina meglra cumpatibilitad da la famiglia cun la professiun. Tenor las instanzas che han prendì posiziun na dastgan las pretensiuns per la purschida d'assistenza dentant betg esser memia autas, per che er instituziuns pitschnas ch'èn responsablas per la scola possian ademplir las prescripziuns.

Integrar la scolina en la lescha da scola?

Bleras posiziuns pretendan – malgrà ch'il concordat HarmoS è vegnì refusà – l'integraziun da la lescha da scolina en la lescha da scola. La scolina vegnia gia oz tractada en bleras vischnancas sco part da la scola populara. Ina basa legala cuminaivla saja perquai colliada cun gronds avantatgs per las instituziuns ch'èn responsablas per la scola ed augmentia la valur da la lavur da las persunas d'instrucziun da la scolina.

Pretendidas vegnan dapli regulaziuns en la lescha da scola

Fin ussa ha il cussegl grond relaschà l'ordinaziun executiva ed ulteriuras ordinaziuns en il sectur da la scola. La nova constituziun chantunala prevesa che ordinaziuns stoppian vegnir relaschadas da princip da la regenza. Tenor il nov sboz da la lescha da scola duai perquai la regenza relaschar las disposiziuns detagliadas. Differentas posiziuns sa lamentan che cun la nova sistematica vegnian regladas disposiziuns impurtantas en ordinaziuns che n'èn anc betg enconuschentas. Ellas pretendan perquai dapli regulaziuns en la lescha da scola e damain libertads da decider per quellas e per quels che applitgeschan il dretg.

La scolaziun integrativa vegn giuditgada en moda critica – per las persunas d'instrucziun vegnan pretendidas meglieraziuns

Il sboz da la lescha en discussiun sa basa – en il sectur da las mesiras da la pedagogia speziala – sin il princip da l'integraziun. Bleras instanzas che han prendì posiziun na refusan bain betg da princip ina integraziun pli ferma. Ellas èn dentant fitg criticas en quai che concerna la dimensiun proponida. Ellas dubitan ch'i sajan avant maun avunda datas cumprovadas per far talas midadas cumplessivas, damai ch'ils projects da pilot davart l'integraziun funcziunian pir dapi in onn. Il sboz da la lescha duai perquai vegnir repassà cumplettamain en il sectur da la scola speziala. Bleras instanzas che han prendì posiziun fan ultra da quai valair ch'il temp d'instrucziun en il chantun Grischun saja pli aut ed ils salaris pli bass che la media dals chantuns da la Svizra tudestga. Per quest motiv vegni pretendì ch'il pensum obligatoric da las persunas d'instrucziun vegnia reducì. Perquai stoppia il sboz da la lescha vegnir repassà areguard il dumber da las emnas da scola, areguard ils pensums ed areguard la salarisaziun da las persunas d'instrucziun.

In nov urari è necessari

Il resultat da la votaziun dal pievel davart la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna) ha ina influenza decisiva per la concepziun da la lescha da scola. Sin fundament dals recurs constituziunals pendents ha la votaziun dal pievel davart il referendum tar la NGF grischuna pir lieu l'onn 2010. Questas novas cundiziuns generalas pretendan in'adattaziun da l'urari en connex cun la revisiun totala da la lescha da scola. A medem temp duai vegnir dà avunda temp per adattar la lescha da scola e per elavurar dapli disposiziuns detagliadas, sco che quai vegn pretendì da differentas varts. La missiva tar la lescha da scola repassada e cumplettada vegn perquai probablamain terminada l'atun 2010.

Infurmaziuns:

- cusseglier guvernativ Claudio Lardi, schef dal departament d'educaziun, cultura e protecziun da l'ambient, tel. 081 257 27 01

- Dany Bazzell, manader da l'uffizi per la scola populara ed il sport, tel 081 257 27 50

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

23.10.2009